open-index/open-wikipedia-markdown huggingface dataset:
Bussen (1963)

***Bussen*** er en dansk romantisk komedie og familiefilm fra 1963, regissert av Finn Henriksen. Hovedrollen spilles av Dirch Passer.

Filmen er en nyinnspilling av den norske filmen *[[Bussen (1961)|Bussen]]*.

## Handling
*Martin* kjører en eldgammel lokalbuss. Den nye kemneren vil introdusere moderne metoder på stedet, hullkortmaskiner, fin ny buss osv. Sognerådsformannen er tilhenger av framskritt, men hans jordmorhustru er motstander av dette nye. *Martin* blir avskjediget. Kvinnene streiker (særlig med hensyn til matlaging). Aksjonen bærer frukter. Kemneren må bort.

## Rolleliste (i utvalg)
* Dirch Passer - *Martin, bussjåfør*
* Malene Schwartz - *Else* 
* Lily Broberg - *Emma*
* Karl Stegger - *Sigurd*
* Paul Hagen - *Kemneren* 
* Ove Sprogøe - *Vik*
* Lone Hertz - *Helga*
* Axel Strøbye - *Lars*
* Gunnar Lemvigh - *Betjent Madsen*
* Ole Monty - *Inspektøren*
* Grethe Mogensen - *Marie*
* Arthur Jensen - *Kroverten*

## Referanser


## Eksterne lenker
*
Nadija Volynska

**Nadija Volynska** (født 18. april 1984 i Lviv) er en ukrainsk orienteringsløper som representerer den svenske orienteringsklubben OK Orion.

## Karriere
Volynska regnes som en av verdens beste orienteringsløpere på kvinnesiden. Hun har totalt fem pallplasseringer i verdenscupen i orientering, men har aldri stått øverst på pallen i verdenscupsammenheng. Hennes fremste individuelle prestasjon gjorde hun under VM i skotske Inverness da hun tok sølvmedalje på sprintdistanden bak danske Maja Alm. Ukraineren tok også en sterk 6.-plass på mellomdistansen under mesterskapet i Skottland.

Fra EM-sammenheng har hun sølvmedalje fra sprinten under EM i portugisiske Palmela som sin personlige bestenotering.

## Eksterne lenker
*
Scott Fraser

**Scott Fraser** (født 25. mars 1986 i Edinburgh) er en britisk orienteringsløper. Han representerer den finske orienteringsklubben Turun Metsänkävijät. Han har først og fremst hevdet seg på sprintdistansen.

## Karriere
Fraser debuterte i verdenscupen i 2006. Hans første VM løp han i Kyiv i 2007. Høydepunktet i Frasers karriere kom under VM i finske Vuokatti i 203. Da løp han inn til sølvmedalje på sprinten bak hjemmehåpet Mårten Boström. 4.-plass på sprint fra VM i Lausanne i 2012 og 6.-plass på langdistanse fra VM i Trondheim i 2010 er andre topplasseringer skotten har fra verdensmesterskap.

I EM i orientering i latviske Ventspils i 2008 ble Fraser nummer fire på sprinten. Han har ytterligere én fjerdeplass i Verdenscupen. Den tok han under *Nordic Orienteering Tour* i 2011. Fraser ble nummer fem på EM-sprinten i Falun i 2012. 

## Eksterne lenker
*
Disk (matematikk)

Innen geometri er en **disk** et området i planet som er avgrenset av en sirkel. En disk er **åpen** eller **lukket** ettersom om sirkelen som angir den er inneholdt i disken eller ikke. En disk er en spesialisering av en ball i et generelt metrisk rom til et plan, f.eks. til **R**2 eller **C**.

I kartesiske koordinater er en åpen disk med midtpunkt (a, b) og radius *R* gitt ved formelen
:D=\{(x, y)\in {\mathbb R^2}: (x-a)^2+(y-b)^2 
mens en lukket disk med samme midtpunkt og radius er definert ved 
:\overline{ D }=\{(x, y)\in {\mathbb R^2}: (x-a)^2+(y-b)^2 \le R^2\}.
Arealet av en lukket eller åpen disk med radius R er π*R*2. Enhetsdisken er en disk med radius 1.
Rudolf Ropek

**Rudolf Ropek** (født 4. oktober 1970 i Potštejn er en tidligere tsjekkisk orienteringsløper som blant annet representerte den svenske orienteringsklubben Strängnäs-Malmby OL og den finske klubben Kangasala SK. Han løp for det tsjekkiske landslaget.

## Karriere
Ropek var gjennom flere sesonger en del av den internasjonale orienteringseliten. Han ble nummer syv i Verdenscupen sammenlagt både i 1994 og i 1996. Sammen med Michal Horacek, Michal Jedlicka og Radek Novotny tok han bronse som ankermann på det tsjekkiske laget under VM i finske Tammerfors i 2001. To år senere tok han VM-sølv på sprintdistansen i sveitsiske Rapperswil. Han ble kun slått av britiske Jamie Stevenson og kunne henvise Thierry Gueorgiou til tredjeplass.

## Referanser


## Eksterne lenker
*
Christian Frederick Martin

**Christian Frederick Martin d.e.** (født 31. januar 1796, død 16. februar 1867) var en tysk-amerikansk gitarmaker. Han grunnla selskapet C.F. Martin & Co. i 1833, som den dag i dag er en høyt aktet gitarprodusent.

C.F.&nbsp;Martin ble født i Tyskland, hvor han lærte å bygge gitarer som del av en lang familietradisjon. 1833 emigrerte han til USA og etablerte først et relativt beskjedent gitarmakeri i New York. I 1858 hadde virksomheten ekspandert, og en fabrikk med ansatte gitarmakere ble etablert i Nazareth, Pennsylvania. Etter gründerens død overtok sønnen Christian Frederick Martin d.y.

## Referanser


## Eksterne lenker
* martinguitar.com
Solstik (film)

***Solstik*** er en dansk filmkomedie fra 1953, regissert av Astrid Henning-Jensen og Bjarne Henning-Jensen.

Manuset ble skrevet av regissørene og Preben Neergaard – sistnevnte var på det tidspunktet gift med hovedrolleinnehaveren Birgitte Reimer. Manusetbygde på Mogen Dams og Aage Stentofts danske revyfarse *Solstik på badehotellet*, som igjen var basert på det norske lystspillet *Bare jatt me'n* av Bias Bernhoft, Sverre Bævre og Gösta Stevens - etter en idé av William Ross. Det norske forelegget ble også brukt til filmen *[[Fjols til fjells]]* (1957).

## Handling
Den unge direktørdatteren Vibeke Søgaard eier Fiskeby Badehotel. En dag drar hun for å inspisere hotellet sitt, men går tom for bensin. En ung mann dukker opp og dytter bilen hennes til badehotellet. Det blir forelskelse ved første blikk. Den unge mannen viser seg å arbeide som portier på Vibekes hotell. Frøken Søgaard kler seg følgelig ut som piccolo, for å lære portieren nærmere å kjenne, uten at han vet hvem hun er. Det dukker opp to dobbeltgjengere blant hotellets gjester, og dette forårsaker enda flere forviklinger ...

## Rolleliste (utvalg)
* Kjeld Petersen – portieren
* Birgitte Reimer – frk. Vibeke Søgaard
* Preben Neergaard – Teddy / Theodor Winther
* Ole Monty – overlege Grå
* Helle Virkner – Mona Miller
* Lise Ringheim – Eva Linde
* Jessie Rindom – frk. Suhr
* Dirch Passer – politimannen
* Agnes Phister-Andresen – gretten hotellgjest
* Eik Koch
* Alfred Arnback

## Referanser


## Eksterne lenker
*
Marita Skogum

**Marita Skogum** (født 3. januar 1961 i Berghem) er en svensk tidligere orienteringsløper. Hun hadde sin storhetstid på 80- og begynnelsen av 90-tallet da hun vant seks verdensmesterskap i orientering i årene 1983&ndash;93, to individuelt og fire i stafett. Hun ble av *[[Aftonbladet]]* og Riksidrettsforbundet i Sverige kåret til *Årets idrettskvinne* i 1989.

Med sine 6 VM-gull er hun sammen med Annichen Kringstad Sveriges mestvinnende orienteringsløper. Hun vant Verdenscupen i orientering sammenlagt i 1992. Hun ble nummer åtte i 1986.

Skogum har bronse fra svensk mesterskap i basketball.

Etter endt løperkarierre var Skogum trener for det svenske damelandslaget i orientering. Hun ble nominert til prisen *Årets trener* på den svenske idrettsgallaen etter lagets prestasjoner i VM på hjemmebane i Västerås. Fra og med 2006 hadde hun også ansvaret for det svenske herrelandslaget. Hun sluttet som landslagsterner i 2010, grunnet omstrukturering i landslagsledelsen.

## Utmerkelser
* 1983 BT-plaketten - Borås Tidning 
* 1988 BT-plaketten - Borås Tidning
* 1989 Årets idrettskvinne - Aftonbladet og Riksidrottsförbundet
* 1989 Årets orienteringsløper - Sveriges Orienteringsforbund
* 1989 BT-plaketten - Borås Tidning
* 1992 Årets orienteringsløper - Sveriges Orienteringsforbund
* 1992 BT-plaketten - Borås Tidning
* 1993 Årets orienteringsløper - Sveriges Orienteringsforbund
* 1993 BT-plaketten - Borås Tidning

## Se også
* VM i orientering

## Kilder
* Intervju med landslagstrener Skogum 
* "Årets idrottskvinna år för år"
David Aleksander Sjølie

**David Aleksander Sjølie** (født 7. mai 1988 i Oslo) er en norsk jazzgitarist, kjent fra band som Mopti. 

Sjølie holder til i Oslo der han arbeider som musiker, produsent og studioteknikker. Han studerte jazz og omprovisasjon på Norges musikkhøgskole (2013). Som utøvende musiker er han forankret i ulike musikalske tradisjoner som jazz, pop, country og rock, og spiller i band som Mopti, Angus og Grandmas Grand. Han underviser i gitar i Oslo og har produsert en rekke album.

Han giftet seg i 2014 med vokalisten Anja Eline Skybakmoen.

## Diskografi
;Med Bendik Baksaas Band
*2012: *The Shape of Beats To Come* (Dayladore Collective)
*2013: *1991* (Aspén)

;Med Ine Hoem
*2013: *The Island* (Impeller Recordings)

;Med Mopti
*2013: *Logic* (Jazzland Recordings)
*2015: *Bits & Pieces* (Jazzland Recordings), with Bendik Baksaas

;Med Anja
*2014: *We're The Houses* (Øra Fonogram)
*2015: *Echo* (Triogram)

;Med Lise Hvoslef
*2014: *Mapping the coincidence* EP (Lise Hvoslef Records)
*2016: *Just Being Part* (Lise Hvoslef Records)

;Med Sebastian Haugen-Markussen
*2017: *Skarvesteinen* (MJB)

## Referanser



## Eksterne lenker
* Offisiell hjemmeside 
* – Norges musikkhøgskole|Musikkhøgskolen var både fødestue og lekestue på Norges musikkhøgskole
Allan Mogensen

**Allan Mogensen** (født 2. november 1967) er en tidligere dansk orienteringsløper. Han er verdensmester i orientering.

Mogensen ble verdensmester i 1993 da han gikk helt til topps på langdistansen under VM i amerikanske West Point i New York. Med denne prestasjonen ble han Danmarks første mannlige verdensmester i orientering. Han tok stafettgull som ankermann for Danmark i verdensmesterskapet 1997. På vinnerlaget deltok han sammen med Torben Skovlyst, Carsten Jørgensen og Chris Terkelsen. Mogensen ble nummer tre i den totale verdenscupen i orientering i 2000. Samme år tok han sin beste plassering fra EM-sammenheng da han ble nummer fire på kortdistansen i ukrainske Truskavets.

## Referanser


## Eksterne lenker
* 
* Danske medaljevinnere i Verdens- og Europamesterskap
Disk

**Disk** eller **disc** kan vise til:
* Disk (bordplate), bl.a. i kiosker og resepsjoner
* Disk (matematikk), område i et plan som er avgrenset av en sirkel
* Magnetiske digitale lagringsmedia:
** Diskett (*floppy disk*)
** Platelager (*harddisk*)
* Optiske digitale lagringsmedia:
** Blu-ray Disc
** CD (*Compact Disc*)
** DVD (*Digital Versatile Disc*)
** MiniDisc
** Universal Media Disc

## Se også
* Diskus (peker)
* Plate (peker)
* Skive (peker)
Karusellen i fjällen

***Karusellen i fjällen*** er en svensk filmkomedie fra 1955 regissert av Ragnar Frisk. Filmen er basert på den svenske revyen *[[Tillsammans igen]]* og det norske lystspillet *[[Bare jatt me'n]].* Filmen handler om to menn - som er dobbeltgjengere - som kommer til samme hotell. Dette fører til en rekke komplikasjoner. Hovedrollen spilles av Åke Söderblom.

## Om filmen
Manuset ble skrevet av Gösta Stevens. Det var basert på revyen *[[Tillsammans igen]]* av Gösta Stevens, Lars Perne, Sven Paddock og Nils Perne samt på det norske lystspillet *[[Bare jatt me'n]]* av Bias Bernhoft, Sverre Bævre og Gösta Stevens - etter en idé av William Ross. Samme litterære forelegg ble anvendt til den norske filmen *[[Fjols til fjells]]* (1957).

Filmen ble innspilt i 1955 i Metronome Studios i Stocksund.

## I rollene (kun krediterte)
* Åke Söderblom - Teddy Winter, skuespiller / Theodor Winter, ornitolog 
* Annalisa Ericson - Eva Linde, skuespillerinne 
* Åke Grönberg - Portieren på Högfjällshotellet Jämtlien 
* Elisaveta von Gersdorff Oxenstierna - Lena Granberg, utgir seg for å være piccoloen Lennart 
* Katie Rolfsen - Lalla, stuepike på hotellet 
* Erik «Bullen» Berglund - S. Granberg, Lenas far, hotelldirektør 
* Gunvor Pontén - Mona Miller, stjernemannekeng
* Gösta Bernhard - Doktor Grååh fra Råå, psykiatriker 
* Georg Adelly - Harry Backman, skilærer 
* Siv Ericks - Fru Rosenkrans, hotellgjest

## Referanser


## Eksterne lenker
*
Katalin Oláh

**Katalin Oláh** (født 6. juli 1968 i Hajdúnánás) er en tidligere ungarsk orienteringsløper. Hun er dobbel verdensmester i orientering.

Oláh deltok i sitt første VM allerede som 17-åring i Australia i 1985. Den første topplasseringen kom i Skara i Sverige i 1989 da hun løp det ungarske laget inn til en sterk 6.-plass på stafetten. To år senere, i 1991, vant Katalin Oláh langdistansen under VM i Marienbad i Tsjekkoslovakia. Hun gjorde ellers et godt mesterskap dette året med 4.-plass på stafett og 5.-plass på kortdistanse. I 1995 gjentok hun sin egen bedrift og tok gull på langdistansen under VM i tyske Detmold. Med denne seieren ble hun den første ikke-nordiske orienteringsløperen som greide å vinne VM-gull to ganger. Hun er sammen med Sarolta Monspart Ungarns eneste verdensmestre i orientering.

I 2001 var hun med sin finske klubb Kalevan Rasti med på å bli nummer to i orienteringsverdens største klubbstafett, Venla.

## Referanser


## Eksterne lenker
*
Morgan Guitars

**Morgan Guitars** er en kanadisk gitarprodusent, grunnlagt av gitarmaker David Iannone i 1985. Hver gitar er håndbygget, og Morgan Guitars produserer bare rundt 100 eksemplarer årlig. Firmaet er oppkalt etter grunnleggerens sønn, Morgan, som også jobber i familiebedriften.
Gitarmakeren håndplukker personlig hvert trestykke han benytter, og gitarene er kjent for både sin kvalitet og sitt design. Kjente artister som blant annet Sarah McLachlan, Crash Test Dummies og Nickelback er i Morgan Guitars' portefølje.

## Referanser


## Eksterne lenker
* morganguitars.com
Smæsj

***Smæsj*** er et sportsrelatert dokumentarserie som gikk på NRK 1 i 2015, der Linda Eide undersøkte opprinnelsen til forskjellige idretter.

## Referanser


## Eksterne lenker
*
Sag (musikkinstrument)

En **sag** er et musikkinstrument som i praksis både er og ser ut som en sag. Den spilles vanligvis ved hjelp av en bue, men også en myk filtklubb, hammer eller treskje kan brukes for å lage lyd. Sagen plaseres med håndtaket fastklemt mellom beina og med den andre enden i hånden, og med tennene mot kroppen. Denne oppstillingsmåten utøves vanligvis sittende, men kan også utføres stående. Bestemte spillemenn spiller med håndtaket under haken, som en fiolin. Bladet bøyes i en S-kurve og buen spiller på den ytre slette siden. Ved å føre buen i midten av S-kurven der bladet er flatest kan sagens bøyning bestemme hvor lange eller korte vibrasjoner som skal spilles. Jo større flat overflate desto mer vibrasjon. For å endre tonehøyden bøyes sagens S-kurve oppoveer för å lage en høyere tonehøyde og nedover for en lavere. Ved hjelp av å riste det ene beinet kan spilleren få fram en vibrato på sagen for å lage en lengre skiftet tone. Lyden fra en musikalisk sag kan beskrives som en svingende eterisk tone som bygger på friksjon. 

## Sager som anvendes som instrument
Vanligvis anvendes en vanlig svans med en lengde på rundt 80 cm som instrument, men det finnes også spesiallagde musikksager. For eksempel finnes det sager uten tenner eller av tynnere metall for å øke fleksibiliteten og dermed bli mer lettspilt. Blant annet finnes *Sandvik Stradivarius* som er en spesialprodusert sag til musikalsk bruk. Den musikalske sagen tilører musikkinstrumentgruppen idiofoner.

På begynnelsen av 1920-tallet var den musikalske sagen svært populær og ble oppdaget i Europa og i USA ved omtrent samme tidspunkt. Sagen er et svakt instrument og høres derfor ikke så godt i større orkestre, derfor kan den bare anvendes ved lav instrumentasjon eller solo.

## Musikksagfestival
Den 13-14. august 2011 gikk den 34. årlige internasjonale Musical Saw Festival av stabelen i Santa Cruz, California.

## Kuriosa
I filmen Pippi rømmer med spiller dørselgeren Konrad (Hans Alfredson) på sag.
På Lillebjørn Nilsens innspilling av sangen "Regnet Er En Venn" spiller Willy Kraus sag med fiolinbue.

## Referanser


## Kilder
* savbladet.dk
* sawplayers.org
* musicalsaw.com
* nimade.info - Vad är en musikalisk såg

## Eksterne lenker
*
Thomas Bührer

**Thomas Bührer** (født 30. januar 1968) er en tidligere sveitsisk orienteringsløper. Han løp for den finske orienteringsklubben OK 77 og har representert det sveitsiske landslaget. Bührer er verdensmester og europamester i orientering.

## Karriere
Bührer ble gjennom flere sesonger sett på som en av verdens beste orienteringsløpere, spesielt på langdistanse og i stafettsammenheng. I tsjekkiske Marienbad i 1991 løp han første etappe på Sveits' stafettlag som tok VM-gull. Sammen med Alain Berger, Urs Flühmann og Christian Aebersold sørget Bührer for det første sveitsiske VM-gullet i stafett gjennom historien. Thomas Bührer var ankermann på laget da Sveits ble verdensmestre i USA i 1993 og i Tyskland i 1995.

I 2002 ble han europamester på langdistanse da han gikk til topps i ungarske Sümeg. Året etter, på hjemmebane i sveitsiske Rapperswil, kom det individuelle høydepunktet i sveitserens karriere. Bührer ble verdensmester på langdistanse foran ukrainske Yuri Omeltchenko og svenske Emil Wingstedt.

Sammen med sin finske klubb OK77 opplevde Bührer å bli nummer tre i orienteringsverdens største klubbstafett, Jukola. Det skjedde i 1998. 

## Eksterne lenker
*
Carl Henrik Bjørseth

**Carl Henrik Bjørseth** (født 1968) er en norsk tidligere orienteringsløper.

## Karriere
Bjørseth slo gjennom i 1996 da han ble nummer to på et løp som ingikk i Verdenscupen i orientering. Han debuterte i VM på hjemmebane i Grimstad i 1997, men endte med en skuffende 52.-plass på langdistansen. Bodøværingen tok sølvmedalje bak landsmannen Bjørnar Valstad på langdistansen under verdensmesterskapet i skotske Inverness i 1999. Han fulgte godt opp i VM to år senere. Da ble det bronse på den lengste distansen i finske Tammerfors. I samme mesterskap tok han sammen med Bernt Bjørnsgaard, Tore Sandvik og Bjørnar Valstad sølv på stafetten bak hjemmenasjonen Finland.

Fra EM-sammenheng fikk Bjørseth med seg to 12.-plasser (mellom og lang) med seg fra EM i ukrainske Truskavets i 2000 som sine bete resultater.

Carl Henrik Bjørseth var en dyktig stafettløper i sin aktive tid som utøver av orienteringssporten. I tiden han studerte i Trondheim, representerte han studentklubben NTHI. Med NTHI var han med å vinne orienteringssportens største klubbstafett, Jukola, to ganger. Triumfene kom i 1990 og 1995.

## Eksterne lenker
*
Radka Brožková

**Radka Brožková** (født 21. juni 1984 i Turnov) er en tsjekkisk orienteringsløper som konkurrerer for den svenske orienteringsklubben OK Ravinen. Hun løper for det tsjekkiske landslaget. Hun er søster av verdensmesteren Dana Brožková.

## Karriere
Brožková har gjennom flere sesonger vært en del av den internasjonale orienteringseliten. I juniorklassen tok hun sølvmedalje på mellomdistanse i sitt andre og siste junior-VM i polske Gdynia. Hun fikk sitt definitive gjennombrudd under verdensmesterskapet på hjemmebane i tsjekkiske Olomouc i 2008. Da løp hun inn til en overraskende bronsemedalje ettersom kun Minna Kauppi og Vroni König-Salmi greide å slå henne. For prestasjonen ble Radka Brožková nominert til *Orienteering Achievement of the year* for året 2008. Dette ble riktignok Brožkovás eneste internasjonale mesterskapsmedalje i seniorklassen.

## Eksterne lenker
*
Emma Claesson

**Emma Claesson** (tidligere Engstrand) (født 14. desember 1977 i Bollnäs) er en tidligere svensk orienteringsløper. Hun løp for Stora Tuna OK og det svenske landslaget. Hun er europamester i stafett.

## Karriere
Claesson har vært å regne med blant de beste orienteringsløperne gjennom flere sesonger. Hun fikk sitt gjennombrudd i 2000,  da hun gikk til topps i et verdenscupløp i japanske Fuji. I VM-sammenheng har hun tatt ett sølv og to bronsemedaljer i stafett. Individuelt har hun bronse fra langdistansen under VM i Trondheim i 2010 som sin fremste prestasjon. Fra europamesterskapet har hun totalt fem medaljer, fordelt på ett gull, ett sølv og tre bronsemedaljer. Gullet vant hun sammen med Lina Persson og Helena Jansson under EM i latviske Ventspils i 2008. Claesson løp andre etappe for det svenske vinnerlaget. 

Emma Claesson endte med 3 enkeltseire i verdenscupen. Seirene kom i perioden 2000-2006. Tre år på rad ble hun nummer fem i verdenscupen sammenlagt. Det skjedde i 2004, 2005 og 2006. Claesson vant den prestisjetunge, svenske femdagerskonkurransen O-Ringen sammenlagt i 2005. I 2015 ble hun sammen med sin klubb Stora Tuna OK nummer tre i orienteringsverdens største klubbstafett, Venla.

## Eksterne lenker
*
Jernhøsting

**Jernhøst** (engelsk *Iron harvest*) er når bønder eller gårdsarbeidere under pløying og annen jordbearbeiding finner miner, ueksplodert ammunisjon (blindgjengere) og andre etterlatenskaper fra første verdenskrig. I 2013 ble 160 tonn ammunisjon i størrelse fra kuler til granater funnet i området rundet Ieper.
 Noe av ammunisjonen inneholder sennepsgass.

## Se også
* Ettervirkningene av første verdenskrig

## Referanser


## Eksterne lenker
*
Albert Augustine

**Albert Augustine** (født 1900 i Danmark, død 21. april 1967 i New York) var en dansk-amerikansk gitarmaker som stod bak overgangen fra tarmstrenger til nylonstrenger på klassiske gitarer. Han eksperimenterte lenge med strenger av forskjellige materialer, og i 1948 kom *Augustine classical guitar strings* for salg, i samarbeid med firmaet DuPont. Augustine bygget også et antall gitarer årlig.

## Historie
På 1930-tallet hadde det amerikanske selskapet DuPont klart å fremstille tråd av polyamider, en oppfinnelse de kalte nylon, og Albert Augustine eksperimenterte en stund med nylonstrenger på den spanske gitaren. Inspirert av sin kone Rose, og mangel på råvarer til tradisjonelle strenger, gikk han til DuPont i håp om at de ville produsere dem for ham. DuPont var i utgangspunktet skeptisk til nylontrådens akustiske egenskaper, men ble overbevist etter at paret besøkte bedriften for en prøvespilling. DuPont skal straks ha blitt interessert i prosjektet, og etter tre års utvikling var strengene klar for markedet. 

Noen kilder fremhever også at nylonstrengene var et samarbeid mellom ekteparet Augustine. Sammen stifter de selskapet *Albert Augustine Ltd*, et selskap som fremdeles er en storselger, med mer enn 2 millioner sett med gitarstrenger hvert år.

## Referanser


## Eksterne lenker
* albertaugustine.com
Evighetsflamme

En **evighetsflamme** er en flamme, lampe eller fakkel som brenner uavbrutt og på ubestemt tid.

Naturlige evighetsflammer kan oppstå ved utspring av naturgass og lignende, og brenne i tiår eller århundrer.
Kunstige evighetsflammer finnes i enkelte apparater (f.eks. klippapparat), minnesmerker, statuer, monumenter eller andre kunstverk.

Gruver, oljebrønner og lignende kan være åsted for menneskeskapte evighetsflammer som brenner naturgass eller kull, og som kan være umulige å slukke.
Kjersti G. Steinsbø

**Kjersti G. Steinsbø** (født 1976 i Bergen, oppvokst på Stord) er en norsk filmregissør. Hun har sin utdannelse innen litteratur, teatervitenskap og film- og fjernsynsproduksjon ved Universitetet i Bergen (UiB) og filmutdannelse fra Praha. Tidligere universitetslektor ved UiB.

Hun har laget kortfilmene *Liten Knute* og *Forlat oss for vår skyld*. Hennes første spillefilm var filmen *[[Hevn (film)|Hevn]]*, som hadde premiere i november 2015. Filmen vant en pris under Amandaprisen 2015, beste kvinnelige birolle til Maria Bock, og ble nominert til tre priser under Kanonprisen 2015.

## Referanser


## Kilder
* Omtale i A-magasinet 6. november 2015
Ghosts (1915)

***Ghosts*** er en amerikansk stumfilm fra 1915, i regi av George Nicholls. Manuset ble skrevet av Russell E. Smith. Det var basert på Henrik Ibsens skuespill, *[[Gengangere]]*, som utkom i 1881. 

Den hadde premiere i juni 1915.

## Handling
Foreldrene til *Helen* innvender mot hennes kjærlighet til den fattige pastor *Manders*. De overtaler henne til å gifte seg med skjørtejegeren kaptein *Arling* for pengenes skyld. Familielegen opplyser at *Arling* kan overføre en kjønnssykdom til parets barn. Når *Helen* oppdager ektefellens affære med nabokona instruerer pastoren henne til å forbli hos mannen. Legen holder tyst om foreldreskapet til *Regine*. Hun er et resultat av en affære mellom *Helen* og pastoren.

*Helen* og *Arling* får sønnen *Osvald*. Seks år gammel opplever *Osvald* at faren dør. Noen år etter studerer *Osvald* kunst i Paris, hvor han begynner å få anfall av sinnssykdom. *Helen* leter etter ei *«ubesudlet»* jente til ham. Hun introduserer ham for *Regina*. De har planer om å inngå ekteskap, men legen får stanset bryllupet gjennom å avsløre sannheten om Reginas bakgrunn. Forbitret overgår *Oswald* sin fars overdrivelser, mens hjernen hans råtner. *Regina* drar til et kloster. Når *Helen* finner *Oswald* på gulvet lekende med solstråler oppsøker hun lege. I hennes fravær svelger han gift. *Helen* finner til slutt trøst hos legen.

## Rolleliste
* Henry B. Walthall – Kaptein Arling / Oswald
* Al W. Filson – Doktoren
* Thomas Jefferson – Ektemannen
* Juanita Archer – Johanna 
* Mary Alden – Helen 
* Nigel De Brulier – Pastor Manders
* Loretta Blake – Regina

## Kilder
* AFI Catalogue of Feature Films 1911-1920.

## Eksterne lenker
*
Bendik Baksaas

**Bendik Baksaas** (født 28. november 1991 i Oslo) er en norsk jazz- og elektronikamusiker.

## Karriere
Baksaas har tidligere spilt sammen med Mathias Stubø fra Vestfold, og hans Proviant Audio. I 2012 utga han debutplaten *The Shape Of Beats To Come* med *Bendik Baksaas Band*, en EP på trondheimsbaserte plateselskapet Dayladore Collective. Låtmaterialet som blir presentert på den femsporede og drøyt tyve minutter lange utgivelsen er inspirert av J Dilla, og smoothjazzgitarister som for eksempel George Benson. Han ble i 2021 nominert til Bendiksenprisen som deles ut av GramArt og Kulturdepartementet. Han har opptrådt blant annet på Rockefeller i Oslo.

Sammen med Fredrik Høyer er han også med i musikkduoen *Baksaas + Høyer*, hvor de blant annet har gitt ut prosjektet «Til alt ute».

## Diskografi
* 2012: *The Shape Of Beats To Come* – EP (Dayladore Collective)
* 2013: *1991* (Aspén Records) – album

## Referanser



## Eksterne lenker
* 
* 
*
Magnus Tieffenbrucker

**Magnus Tieffenbrucker (III.)** (1580–1631) blir regnet som den betydeligste lutt- og fiolinbygger i Venezia.

Magnus Tieffenbrucker kom fra den berømte instrumentbyggerfamilien Tieffenbrucker. Han hadde et verksted i Venezia og virket der hele livet. Bevarte luttinstrumenter etter ham oppbevares i *Musées lausannois* og *[[Germanisches Nationalmuseum]]* i Nürnberg. Mange renessanselutter fra Tieffenbruckers verksted ble på 1600-tallet bygd om til barokklutter og teorber.

Dagens instrumentbyggere bruker bevarte Tieffenbrucker-instrumenter som modell for bygging av moderne kopier.

## Litteratur
*Willibald Leo Frhr v. Lütgendorff: *Die Geigen und Lautenmacher vom Mittelalter bis zur Gegenwart.* 4. opplag, 1. bind. Frankfurter Verlags-Anstalt A.G., Frankfurt, 1922.
*

## Referanser
Landhockey under Asialekene 2002

**Landhockey under Asialekene 2002**. Landhockey var en av flere sporter under Asialekene 2002 i Busan i Sør-Korea. Det var to turneringer, en for kvinner og en for menn. Åtte herrelag og fire damelag deltok. Sør-Korea vant begge herreturneringen og Kina dameturneringen

## Medaljer

## Eksterne lenker
* Official website
Softball under Asialekene 2002

**Softball under Asialekene 2002**. Softball var en av flere sporter under Asialekene 2002 i Busan i Sør-Korea. Det var kun en turneringer for kvinner, seks lag deltok.

## Medaljer

## Eksterne lenker
* Official website
Wendelin Tieffenbrucker

**Wendelin Tieffenbrucker** (før 1551 – etter 1611) ble regnet som en av sin tids dyktigste luttbyggere. Han virket i Padova og Venezia.

## Liv og virke

Wendelin Tieffenbruckers far, Leonhard Tieffenbrucker, drev et verksted i Padova. Ved siden av Michael Hartung og Magnus Tieffenbrucker, regnes Wendelin Tieffenbrucker til den betydeligste luttbyggeren som brukte en teknikk som i 1580-årene ble vanlig på eksklusive instrumenter. Teknikken innebar at korpus kunne bli laget av svært mange lameller, i noen tilfeller over 50, mot tidligere bare 9, 11 eller 13.

Bevarte instrumenter etter Tieffenbrucker oppbevares i *Cité de la musique* i Paris, *[[Accademia Filarmonica di Bologna]], [[Kunsthistorisches Museum]] i [[Wien]], [[Germanisches Nationalmuseum]] i  Nürnberg og [[Museum für Musikinstrumente der Universität Leipzig]].

== Litteratur ==
* Willibald Leo Freiherr von Lütgendorff: *Die Geigen und Lautenmacher vom Mittelalter bis zur Gegenwart.'' 4. opplag, 1. bind. Frankfurter Verlags-Anstalt, Frankfurt, 1922.

## Referanser


## Eksterne lenker
* Bayerisches Musiker-Lexikon Online, hrsg. von Josef Focht, http://www.bmlo.lmu.de/t0192 (Version vom 8. oktober 2012)
* Kopi av en av Vendelio Veneres instrumenter, Padova 1592
* 
*
Hans Frei

**Hans Frei** (ca. 1450 – 1523) var en betydelig luttbygger som var virksom i Nürnberg og Bologna.

Den allsidig utdannede Hans Frei var opprinnelig kopperslager. Han var også harpist og komponist. Frei tilbrakte store deler av livet i Bologna, der han drev et instrumentbyggerverksted.

Mange av Freis renessanselutter ble på 1600-tallet bygd om til barokklutter og teorber.  Kunsthistorisches Museum i Wien og Germanisches Nationalmuseum i Nürnberg oppbevarer instrumenter etter ham. 

Hans Frei var Albrecht Dürers svigerfar. Sønnen Johann Frei (død 1523) var også musiker.

## Referanser


## Litteratur
*Willibald Leo Freiherr v. Lütgendorff: *Die Geigen und Lautenmacher vom Mittelalter bis zur Gegenwart.* 4. opplag, 1. bind. Frankfurter Verlags-Anstalt A.G., Frankfurt, 1922.
*Adolf Layer: *Die Allgäuer Lauten- und Geigenmacher, ein Kapitel schwäbischer Kulturleistung für Europa.* Augsburg, 1978.

## Eksterne lenker
*
Dacian Cioloș

**Dacian Cioloș** (; født 27. juli 1969 i Zalău i Sălaj i Romania) er en rumensk landbruksingeniør og politiker (partiløs). Han var fra 2010 til 2014 landbrukskommissær i Europakommisjonen. Cioloș var statsminister i Romania fra  17. november 2015 til 4. januar 2017.
## Referanser


## Eksterne lenker
* 
*
Gabriella Szűcs

**Gabriella Szűcs** er navnet til flere personer:

* Gabriella Szűcs (håndballspiller) (f. 1984), ungarsk profesjonell håndballspiller, representerte Ungarn under Sommer-OL 2008 i Beijing.
* Gabriella Szűcs (vannpolospiller) (f. 1988), ungarsk profesjonell vannpolospiller, representerte Ungarn under Sommer-OL 2012 i London.
Kystmaigull

**Kystmaigull** (*Chrysosplenium oppositifolium*) er en flerårig urt i sildrefamilien.

Den er lav, noe håret, med firkantede utløpere og vokser ofte i store bestander. De blomstrende skuddene er opprette med motsatte blad. Bladene er runde eller avlange og buttannete. Blomstene har grønne støtteblad. Det er fire gule begerblad, ingen kronblad, to grifler og åtte pollenbærere med sterkt gule pollenknapper. Frukten er en kapsel med mange frø.

Denne planten vokser på våte og skyggefulle steder som elvebredder, langs bekker og på våte berg, helst på sur jord. Den er utbredt i Vest-Europa fra Nord-Spania og Irland østover til vestlige Polen og Tsjekkia. Den er ganske vanlig i Danmark, men ble ikke oppdaget i Sverige før i 1995. I Norge vokser kystmaigull bare på kysten av Vestlandet.

## Litteratur
* 
* 
* 

## Eksterne lenker

*
Shel Silverstein

**Shel Silverstein** (født 25. september 1930 i Chicago, Illinois, USA, død 10. mai 1999) var en amerikansk forfatter av barnebøker, dikt, sangtekster og tegneserier. Han spilte også inn plater selv og opptrådte med egne sanger. Han vant en Grammy for beste barneplate i 1985, med *Where the Sidewalk Ends* fra 1984 sammen med produsent Ron Haffkine.

## Sangtekster
Johnny Cash vant en Grammy i 1970 for sin innspilling av «A Boy Named Sue» fra 1969, en sang Silverstein skrev og også fremførte selv samme år på albumet *Boy Named Sue (and His Other Country Songs)* og på singel. Cash spilte også inn flere av Silversteins låter på *Everybody Loves a Nut* fra 1966.

Det amerikanske popbandet Dr. Hook & the Medicine Show tok med låten «Last Morning» på sin første demo. Dr. Hook spilte inn til sammen seksti sanger av Silverstein, blant annet «Sylvia's Mother» og «The Cover of Rolling Stone».

## Barnebøker
Blant hans mest kjente litterære utgivelser er barneboken *Det gavmilde treet* (*The Giving Tree*) fra 1964. Den er en av tidenes mestselgende barnebøker, selv om Silverstein hadde vansker med å finne en utgiver for den. Boken utkom på norsk i 2014. På norsk finnes også *Lys på loftet* (1988).

## Referanser


## Eksterne lenker
* 
* 
*
Palgad

**Palgad** er en  landsby i kommunen Dapoli i distriktet Ratnagiri i den indiske delstaten Maharashtra. Den ligger mellom Mandangadh og Khed. Palgad er best kjent som barndomshjemmet til Pandurang Sadashiv Sane. Ved folketellingen i 2011 hadde Palgad  innbyggere.

## Referanser
Rolls-Royce Trent XWB

**Rolls-Royce Trent XWB** er en serie med turbofanmotorer utviklet av Rolls-Royce Holdings fra Trent 1000. Det er den nyeste motortypen i Trent-familien, og blir utelukkende benyttet på Airbus A350 XWB. Motoren finnes i flere varianter som er tilpasset de enkelte variantene av Airbus A350 XWB, med skyvekraft fra 330&nbsp;kN til 430&nbsp;kN (74&nbsp;200–97&nbsp;000&nbsp;lbf).

Trent XWB er over 15 % mer drivstoffeffektiv enn den første motoren i Trent-familien. Den har også høyest effektivitet og lavest utslipp av klimagasser blant jetmotorer som er utviklet av Rolls-Royce og er i bruk i dag.

## Varianter

## Spesifikasjoner

## Se også

## Referanser


## Eksterne lenker
* 
* Offisiell nettside for Trent XWB på rolls-royce.com 
* Detaljert snittmodell av Trent XWB i 3D (bilde) – aviationweek.com
Knut Hamsuns filmografi

**Knut Hamsun** (født **Knud Pedersen**; 1859–1952) var en norsk forfatter. Han regnes som en av 1900-tallets mest innflytelsesrike litterære stilister, og står for mange som opphavet til den moderne roman. Han ble tildelt Nobelprisen i litteratur i 1920.

## ''[[Sult (roman)|Sult]]'',<small> roman</small> (1890)

## ''[[Mysterier]]'',<small> roman</small> (1892)

## ''[[Ny Jord (roman)|Ny Jord]]'', <small> roman </small> (1893)

## ''[[Pan (roman)|Pan]]'',<small> roman</small> (1894)

## ''[[Siesta (novellesamling)|En ganske almindelig Flue av middels Størrelse]]'', <small> novelle </small> (1897)

## ''[[Siesta (novellesamling)|Hemmelig Ve]]'', <small> novelle </small> (1897) / ''[[Kratskog|En Ærkeskjælm]]'', <small> novelle </small> (1903) / ''[[Kratskog|Livets Røst]]'', <small> novelle </small> (1903) / ''[[Stridende Liv|Kvindeseir]]'', <small> novelle </small> (1905)

## ''[[Victoria (roman)|Victoria]]'',<small> roman </small> (1898)

## ''[[Kratskog|Kjærlighetens slaver]]'', <small> novelle </small> (1903)

## ''[[Kratskog|Livets røst]]'', <small>novelle</small> (1903)

## ''[[Sværmere]]'',<small> roman</small> (1904)

## [[Benoni (roman)|Benoni]],<small> roman </small>(1908) / [[Rosa (roman)|Rosa]],<small> roman </small>(1908)

## ''[[Livet i Vold]]'', <small> skuespill </small> (1908)

## ''[[Den siste Glæde]]'', <small> roman </small> (1912)

## ''[[Markens Grøde]]'', <small> roman</small> (1921)

## ''[[Siste Kapitel]]'', <small> roman </small> (1923)

## ''[[Landstrykere]]'', <small> roman </small> (1927)

## ''[[Paa gjengrodde Stier]]'', <small> erindringsbok</small> (1949)

## Referanser
Viktorija (stumfilm)

***Viktorija*** (russisk: **) er et russisk stumfilm fra 1917 i regi av Olga Preobrazjenskaja. Det var den første filmatiseringen av Knut Hamsuns roman *[[Victoria (roman)|Victoria]]* (1898) og den andre filmatiseringen av et Hamsun-verk overhodet.

*Viktorija* anses i dag for å være en tapt film.

## Referanser


## Eksterne lenker
*
Vom Teufel geholt

***Vom Teufel geholt*** er en vesttysk TV-film fra 1969, regissert av Wilm ten Haaf. Manuset bygger på Knut Hamsuns skuespill, *Livet i Vold*, fra 1908. Filmen er i svart-hvitt.

## Skuespillere
* Lola Müthel
* Alexander Hegarth  
* Alexander Engel  
* Siegfried Wischnewski  
* Rudolf Schündler  
* Herbert Bötticher

## Referanser


## Eksterne lenker
*
Trettekollen

**Trettekollen** er en ås sør for Glitre i Finnemarka i Buskerud. Toppen er det høyeste punktet i Drammen kommune, men grensa mot Lier kommune går bare knappe 40 meter øst for toppen.

Navnet har sin bakgrunn i en grensetvist omkring år 1700, mellom gårdene Li (i nåværende Drammen kommune) og Eik (i nåværende Lier kommune). Det var inngått forlik om at delet skulle gå fra den høyeste toppen på Lelangsåsen til en bestemt stein på Tverråsen. Men det oppsto snart ny tvist om hva som var ment med «den høyeste toppen på Lelangsåsen». Utfallet ble den toppen som siden da har hett Trettekollen.

## Referanser
Robert Paine

**Robert Patrick Barten Paine** (født 1926, død 2010) var en britisk-canadisk sosialantropolog som ble kjent for sine arbeider blant samene i Skandinavia. Han samarbeidet med Fredrik Barth og Harald Eidheim på 1960-tallet. Paine skrev om samisk levevis, etnisitet og landrettigheter. I 1998 ble han utnevnt til æresdoktor ved Universitetet i Tromsø.

## Referanser
Gjester

**Gjester** var en del av de norske kongenes hird i middelalderen. Hirden var kongens hærfølge, eller nærmest «livvakter». Trolig ble hirden inndelt i to hovedgrupper; hirdmenn og **gjester**, i Olav Haraldssons (den helliges) regjeringstid på begynnelsen av 1000-tallet. Hirdmennene hadde langt høyere status enn gjestene. Hirdmennene kom fra familier av høy sosial rang og fikk mer attraktive arbeidsoppgaver. Gjestene var av lavere sosial rang og ble benyttet som et slags «politi». De hadde likevel høyere status enn vanlige huskarer. Gjestene ble ofte brukt i farlige ærend, som straffeutøvelse. De fikk bare halvparten av hirdmennenes lønn.

## Eksempler fra sagaene
Olav Haraldsson skal ha hatt 60 hirdmenn og 30 gjester. Hans yngre halvbror Harald Sigurdsson (Hardråde) skal ha hatt det samme, mens Haralds sønn Olav Kyrre skal ha hatt hele 100 hirdmenn og 60 gjester.

## Referanser


## Litteratur
*Jón Viðar Sigurðsson, *Det norrøne samfunnet*. Pax forlag, Oslo 2008. ISBN 978-82-530-3147-7
*Snorre Sturlason, Norges Kongesagaer, oversatt av Anne Holtsmark og Didrik Arup Seip. Gyldendal, Oslo 1979
Sturla Tordsson den eldre

**Sturla Tordsson**, eller norrønt Sturla Þorðarsson, født 1116, død 1183, var en islandsk høvding. Han ble også kalt Hvamm-Sturla, etter gården Hvamm der han bodde. Sturla var stamfar til den mektige Sturlunge-ætten. Han var far til Snorre Sturlason, forfatteren av sagaverket Heimskringla. Sturla må ikke forveksles med sin sønnesønn med samme navn, Sturla Tordsson, historiker og forfatter av blant annet Håkon Håkonssons saga og Magnus Lagabøtes saga.

## Referanser


## Litteratur
*Jón Viðar Sigurðsson, *Den vennlige vikingen*. Pax forlag, Oslo 2010
*Helge Salvesen, Hvamm-Sturla; Store norske leksikon
Æbbe

**Æbbe** er et gammelengelsk kvinnenavn og et gammelsvensk mannsnavn.

## Etymologi
Kvinnenavnet *Æbbe* har ukjent opprinnelse og betydning. *[[Ebba]]* er en nyere form av dette navnet, men er også en feminin form av *Ebbe* (se nedenfor).

Mannsnavnet *Æbbe* er en gammelsvensk form av norrøne *Ebbe* eller *Æbbi*, som har opprinnelse i gammelhøytyske *Ebbo*, en kortform av navn basert på navneleddene *ebur*, «villsvin», *agí*, «skrekk», eller *adal*, «edel».

## Utbredelse
*Æbbe* var et populært kvinnenavn i England fra 600-tallet til 700-tallet.

Kvinnenavnet *Æbbe* er ikke i bruk i dag, men den nyere formen *[[Ebba]]* er vanlig i Norden.

|}

Mannsnavnet *Æbbe* er heller ikke lenger i bruk, men formen *Ebbe* er vanlig blant annet i Sverige.

|}

## Kjente personer med navnet
Personene i listen er ordnet kronologisk etter fødselsår.
*Æbbe den eldre (død 683), abbedisse av Coldingham
*Æbbe den yngre (død 870), abbedisse med usikker eksistens

## Referanser


## Eksterne lenker
Poslední radost

***Poslední radost*** er en tsjekkoslovakisk stumfilm fra 1921, regissert av Václav Binovec. Filmen bygde på Knut Hamsuns roman *Den siste Glæde*, som utkom i 1912.

Den hadde premiere i Tsjekkoslovakia 6. januar 1922.

## Rolleliste
* Ivan Bersenev - Poet 
* V. Ch. Vladimírov - Solem 
* Suzanne Marwille - Frk. Torsenová  
* Vera Orlova - Josefínka 
* Mikhail Tarkhanov  - Nikolaj 
* Nikolaj Masalitinov - Offentlig anklager 
* Evzen Georgij Jevgenev - Filmskuespiller 
* Jan Veverka - Kjøpmann Bat 
* Kuricin - Adjunkt Höy 
* Jan Cerný - Pavel  
* Setrilova - Fru Bredová
* V. N. Astarova - Fru Molieová  
* Vadimír Smíchovský - Dansk turist  
* Marta Fricová - Fru Bredovás pike
* Václav Kubásek

## Referanser


## Eksterne lenker
* 
* ''Poslední radost'' på FDB.cz
Cwengyth

**Cwengyth** er et gammelengelsk kvinnenavn.

## Etymologi
Navneleddet *cwen* har opprinnelse i urgermanske **kwēniz*, «kvinne».
Navneleddet *gyth* har opprinnelse i germanske **guntho*,  «kamp». Den norrøne formen av navneleddet er *gunnr*.

## Utbredelse
*Cwengyth* var et populært kvinnenavn i England fra 600-tallet til 700-tallet.

## Kjente personer med navnet
Personene i listen er ordnet kronologisk etter fødselsår.

## Referanser


## Eksterne lenker
Solstik på badehotellet

***Solstik på badehotellet*** er en dansk filmkomedie fra 1973 regissert av Klaus Pagh. Manuset bygde på Mogen Dams og Aage Stentofts danske revyfarse *Solstik på badehotellet*, som igjen var basert på det norske lystspillet *Bare jatt me'n* av Bias Bernhoft, Sverre Bævre og Gösta Stevens - etter en idé av William Ross. Den ble overført til film allerede i 1953.

## Handling
Mange forvekslinger i resepsjonen på Fiskeby Badehotel, hvor piccoloen *Viggo* i realiteten er hotelleieren *Vibeke*.

## Om filmen
I 1971 turnerte Klaus Pagh med en utgave av *Solstikk på badehotellet*, som var blitt kraftig bearbeidet av Preben Kaas (for eksempel var rollen som *dr. Graa* sterkt utvidet). Paghs filmversjon er slett og rett en avfotografering av en oppsetning i Herning Hallen av denne utgaven. Ingen manusforfatter er oppgitt.

## Rolleliste
* Ulf Pilgaard - *Portieren* 
* Daimi Gentle - *Viggo* / *Vibeke*
* Klaus Pagh - *Teodor* / *Teddy Winther*
* Dirch Passer - *Dr. Graa* / *Filmfotograf blant publikum* 
* Lisbet Lundquist - *Mona Miller*
* Lise-Lotte Norup - *Eva Linde*
* Irene Poller - *Solstikkpike*
* Susanne Breuning - *Solstikkpike*
* Margret Wihlander - *Solstikkpike*
* Åse Petersen - *Solstikkpike*

## Referanser


## Eksterne lenker
*
Hanne Sandstad

**Hanne Sandstad** (født 1970) er en norsk tidligere orienteringsløper. Hun er verdensmester i stafett.

Sandstad debuterte i VM i orientering allerede som 21-åring i 1991. Hun løp inn til 24.-plass og 28.-plass på de individuelle løpene i Tsjekkoslovakia, men kvalifiserte seg for det norske stafettlaget. Sammen med Heidi Arnesen, Ragnhild Bratberg og Ragnhild Bente Andersen vant hun sølvmedalje for Norge på stafetten. VM i USA i 1993 og Tyskland i 1995 var ikke like suksessrike for Sandstad, men hun fikk 6.-plass fra både langdistanse og stafett med seg hjem fra tyske Detmold. I 1994 ble hun nummer 4 i Verdenscupen sammenlagt. I 1997 ble verdensmesterskapet arrangert i Grimstad og Sandstad endte opp med å ta hele tre medaljer på hjemmebane. Individuelt ble det sølv på kortdistansen bak østerrikske Lucie Böhm og bronse på langdistansen bak Hanne Staff og svenske Katarina Borg. Sandstad var også med på det norske laget som tok sølv på stafetten i Grimstad. Torunn Fossli Sæthre, Elisabeth Ingvaldsen, Sandstad og Hanne Staff utgjorde det norske laget som ble nummer to bak Sverige. To år senere gikk det norske laget helt til topps på VM-stafetten i skotske Inverness. Kun førsteetappeløper Fossli Sæthre var byttet ut til fordel for Birgitte Husebye i forhold til sølvlaget fra 1997. Dette var Sandstads femte og siste internasjonale mesterskapsmedalje.

Sandstad har vunnet en rekke norgesmesterskap og vant kongepokalen for seirene i 1995 og 1997. I sin daværende klubb Bækkelagets Sportsklub, var hun med å vinne orienteringsverdens største klubbstafett, Venla to år på rad. Venla-triumfene kom i 1996 og 1997.

## VM-meritter
**Verdensmesterskap**
* 1999 Inverness, Skottland
** Stafett: Gull
** Klassisk distanse: 5
** Kortdistanse: 6

* 1997 Grimstad, Norge
** Kortdistanse: Sølv
** Stafett: Sølv
** Klassisk distanse: Bronse

* 1995 Detmold, Tyskland
** Klassisk distanse: 6
** Stafett: 6
** Kortdistanse: 18

* 1993 West Point, USA
** Kortdistanse: 11
** Klassisk distanse: 23
** Stafett: Diskvalifisert

* 1991 Marienbad, Tsjekkoslovakia
** Stafett: Sølv
** Klassisk distanse: 24
** Kortdistanse: 28

## Eksterne lenker
*
Elisabeth Ingvaldsen

**Elisabeth Ingvaldsen** (født 1973) er en norsk tidligere orienteringsløper. Hun er verdensmester og europamester i stafett.

Ingvaldsen debuterte i VM i orientering som 24-åring i 1997. Dette året ble verdensmesterskapet arrangert i Grimstad. Individuelt ble det 11.-plass og 13.-plass på henholdsvis kort og klassisk distanse. Ingvaldsen var med på det norske laget som tok sølv på stafetten på hjemmebane. Torunn Fossli Sæthre, Ingvaldsen, Hanne Sandstad og Hanne Staff utgjorde det norske laget som ble nummer to bak Sverige. To år senere gikk det norske laget helt til topps på VM-stafetten i skotske Inverness. Ny stafettmedalje i VM ble det i finske Tammerfors i 2001. Husebye, Linda Antonsen, Ingvaldsen og Staff  utgjorde det norske mannskapet som kapret bronsemedaljen. Linda Antonsen var ikke med da Ingvaldsen tok sin fjerde stafettmedalje i sveitsiske Rapperswil i 2003. Der ble det en ny bronse i en VM-stafett som for første gang hadde kun tre løpere på hvert lag. I VM i Västerås i 2004 tok Ingvaldsen sin første individuelle medalje i et verdensmesterskap. Hun tok bronse på sprintdistansen, kun slått av Simone Niggli-Luder og Karolina A. Højsgaard. Det ble også en ny stafettbronse under dette VM-et. Sammen med Husebye og Staff kunne Ingvaldsen juble for sin femte strake stafettmedalje i VM-sammenheng.

Ingvaldsen har vunnet flere norgesmesterskap og vant H.M. Kongens pokal for seieren i 2003. Med Nydalens Skiklub vant hun Tiomila i 2006. Hun oppnådde to pallplasseringer i orienteringsverdens største klubbstafett, Venla. Med Ingvaldsen på laget ble Nydalens-jentene nummer tre i 2006 og nummer to i 2008.

## Meritter
**Verdensmesterskap**
* 2004 Västerås, Sverige
** Sprint: Bronse
** Stafett: Bronse

* 2003 Rapperswil, Sveits
** Stafett: Bronse
** Mellomdistanse: 5
** Sprint: 12

* 2001 Tammerfors, Finland
** Stafett: Bronse
** Klassisk distanse: 16

* 1999 Inverness, Skottland
** Stafett: Gull
** Klassisk distanse: 18
** Kortdistanse: 27

* 1997 Grimstad, Norge
** Stafett: Sølv
** Kortdistanse: 11
** Klassisk distanse: 13

**Europamesterskap**
* 2004 Roskilde, Danmark
** Stafett: Sølv
** Langdistanse: 13
** Mellomdistanse: 18

* 2002 Sümeg, Ungarn
** Stafett: Gull
** Sprint: Sølv
** Mellomdistanse: 4

* 2001 Truskavets, Ukraina
** Stafett: Gull
** Klassisk distanse: 5
** Kort distanse: 24

## Eksterne lenker
*
Andrea Rydin Berge

**Andrea Rydin Berge** (født 1984) er en norsk sanger, låtskriver og pianist. Hun debuterte med sitt eget band Andrea Kvintett og siden som soloartist under navnet Andrea Rydin. 

## Karriere
Berge har en bakgrunn med musikkstudier ved Universitetet i Oslo og Complete Vocal Institute i København, mens de andre Kvintettmedlemmene, Svein Magnus Furu (tenorsaksofon og klarinett), Harald Lassen (tenorsaksofon), Kim-Erik Pedersen (alt- og barritonsaksofon) og Christian Meaas Svendsen (kontrabass), har erfaring med studier fra Norges musikkhøgskole. 

Arrangementene er av Berge og Bandet, og siden hun også er co-Produsent, eh Fondet Ikke Mye TVIL om hvem Som er drivkraften jeg Bandet.

## Diskografi

;Andrea Kvintett
* 2012: *[[Andrea Kvintett (album)|Andrea Kvintett]]* (NorCD)
* 2013: *Russian Dream* (NorCD)

;Andrea Rydin
* 2017:  *Heart of Gold  (Bellwether)*
* 2023:  *Du er mer enn nok* (Rydin & Warp Studio AS) 

## Referanser


## Eksterne lenker
*